Dialil disulfuro

Dialil disulfuroa konposatu organikoa da, C6H10S2 formula duena, organosufre konposatuen familiakoa, disulfuroen klasekoa. Likido kolorgea da, baratxuri usainekoa. Uretan disolbaezina da, baina disolbagarria etanoletan, hexanotan eta ohiko disolbatzaile organikoetan. Toxikoa eta sukoia da.

Diallil disulfuroa produktu naturala da. Baratxurian eta Allium generoko beste espezie batzuetan aurkitzen da. Tipula mozteak eragiten duen negarraren erantzuleetako bat da.

 Sintesia 
Industrian alil disulfuroa alil bromuroa edo alil kloruroa sodio disulfuroarekin tratatuz, atmosfera geldoan eta 40-60 Ctan, sintetizatzen da. Prozesuak % 88ko etekina du, baina aldi berean beste alilo-sulfuro batzuk ere sintetiza daitezke dialil trisulfuroa esaterako. Hauek bereiztea zaila da ezaugarri fisiko antzekoak dituztelako.

459x459px|Diallyldisulfid formation

 Erabilera 
Dialil disulfuroa aromatizatzaile gisa usatzen da elikagai-industrian bereziki zaporeak indartzeko, zopetan esaterako. Europar Batasunean erabiltzea onartuta dago. Nekazaritzan nematizida natural gisa baliatzen da.

Sintesi organikoan ere usatzen da, esaterako alizinaren sintesian

 Arriskuak 
Dialil disulfuroak larruazala narritatzen du eta alergenoa da. Preseski, baratxuriak eragindako dermatitisaren erantzule nagusia da.

Halaber, begiak eta mukosak narritatzen ditu eta horrek sortzen du tipula mozteak eragiten duen negarra.

 Erreferentziak 

Kategoria:Disulfuro organikoak